Diari Oficial de la Generalitat Valenciana


Sumari del DOGV 4263, del 04-06-2002 (2002/5992)

Informació pública del programa d'actuació integrada de la unitat d'execució única del sector 1.1.B del Pla General d'Ordenació Urbana d'Albal.
-----------------------------------------------------------------------------------------------------------------------------------------------

### Dades del document

Número de DOGV
:   4263

Data del DOGV
:   04-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5992


Organisme emissor
:   Nou Albal 2005, SA

Tipus de document
:   Anunci

Informació pública del programa d'actuació integrada de la unitat d'execució única del sector 1.1.B del Pla General d'Ordenació Urbana d'Albal. [2002/Q5992]
  
Mitjançant el present anunci s'anul·la el que es va publicar el dia 3 de juny de 2002 i este és el que té validesa a tots els efectes.
  
La mercantil Nou Albal 2005, SA, ha formulat proposta de programa d'actuació integrada per al desenvolupament del programa d'actuació integrada de la unitat d'execució única del sector 1.1.B del Pla General d'Ordenació Urbana d'Albal, a l'empara del que preveu l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24.11.1994), amb l'objecte i característiques següents:
  
- Promoure el desenvolupament urbanístic del dit sector, amb indicació de les obres a realitzar; programar els terminis per a la seua execució, establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe en aprovar el programa, definint les seues relacions amb l'administració i propietaris afectats; i fixant les garanties i si és procedent les sancions per incompliment de dites obligacions.
  
- l'alternativa tècnica està constituïda per la memòria del programa d'actuació integrada, projecte d'urbanització i justificació de la innecessarietat de sol·licitud de cèdula d'urbanització.
  
L'alternativa es troba protocol·litzada en la Notària del senyor José Cubells García, plaça Major, 6, baixos, 46945 Catarroja (València), i queda sotmesa a informació pública pel termini de 20 dies hàbils comptats a partir del següent a la publicació del seu anunci en el Diari Oficial de la Generalitat Valenciana. Durant este termini qualsevol persona podrà comparéixer en l'expressada notaria per a obtindre una copia, al seu càrrec, de l'acta de protocol·lització de l'alternativa i projecte que l'acompanye o sol·licitar que se li hi exhibisca.
  
Així mateix, es fa constar la possibilitat de consultar en l'Ajuntament d'Albal les actuacions derivades de la documentació dipositada en este i de presentar davant d'ell, per a incorporar-les-hi, tant al·legacions com alternatives tècniques que pretenguen competir amb l'exposada al públic així com proposicions juridicoeconòmiques per a executar esta alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini de 20 dies indicat al començament.
  
La present publicació val per a fer saber el seu contingut a aquells titulars cadastrals afectats la identitat o domicili dels quals resulten desconegudes.